27/2/23

**ינואר השחור של התיירות הנכנסת: מגמת ההתאוששות ממגיפת הקורונה עדיין לא נראית באופק**

**חודש ינואר, הנחשב מאז ומעולם לחודש החלש בשנה, פתח את שנת 2023 בירידה של 26% בלינות התיירים במלונות, הרחק מנתוני ינואר 2019. מגמה זו היא המשך לירידה של כ-27% בממוצע ברבעון האחרון של 2022.**

**לינות התיירים**: בינואר הסתכמו לינות התיירים בכ-589 אלף – ירידה של 26% לעומת ינואר 2019. המספרים, כאמור, עדיין רחוקים מאלה של 2019.

אזורי הפריפריה, מובילים את המספרים השליליים בלינות התיירים ומדשדשים עמוק בתחתית הטבלה : נצרת עם ירידה של 50%! לעומת 2019, ים המלח – ירידה של 40%, נתניה -39%, טבריה – 35%, סובב כנרת 33%. לעומתן, העיר היחידה שמראה קצב התאוששות מהיר יחסית היא תל אביב שבה מספר לינות התיירים היה נמוך רק ב-9% מ-2019.

**לינות הישראלים** : בינואר נמשכת מגמת העלייה בתיירות הפנים. עליה של 19% לעומת ינואר 2022 (תקופת האומיקרון), עליה של 17% לעומת ינואר 2019.

**סה"כ הלינות:** הסתכמו בכ -1.5 מיליון - ירידה של 4% לעומת ינואר 2019.

**תפוסת החדרים הארצית :**

הסתכמה בכ-51%  בלבד לעומת כ-29% בינואר 2022 (אומיקרון) ו-56% בינואר 2019.

התפוסות גבוהות מהממוצע הארצי נרשמו בהרצליה כ-61%, אילת כ-59%, ת"א וים המלח כ-55% תפוסה.
בירושלים נרשמה תפוסה של 51%, בטבריה ובנתניה נרשמה תפוסה של כ-42% כל אחת, בחיפה כ-40% ובנצרת כ-30%.

**מהתאחדות המלונות נמסר: "**הנתונים הקשים של ינואר 2023, עלולים לצבוע גם את פברואר בשחור, על רקע אי הודאות שיצר אישור הממשלה לגזירת הטלת המע"מ על התיירים. המשמעות היא ייקור החבילות לתיירים ב-17% במדינה שממילא נחשבת ליקרה בין המדינות ומתקשה להתמודד עם התחרות מול המדינות באגן הים התיכון. מדובר במכה נוספת לענף שטרם התאושש מהקורונה ועלולה להיות מכה בלתי הפיכה לתיירות, לעשרות אלפים מועסקים בענף ולתדמיתה של מדינת ישראל בעולם. לא ניתן יד להרס הענף ונאבק בהחלטה המעוותת הזו עד הסוף".

\* מצורפת טבלה מסודרת המציגה את כל הנתונים.